CELEX: 22020A0622(02)
Language: ro
Date: 2019-12-20 00:00:00
Title: Acord sub forma unui schimb de scrisori între Uniunea Europeană și Turcia referitor la modificarea Acordului dintre Uniunea Europeană și Republica Turcia privind participarea Republicii Turcia la „Programul-cadru pentru cercetare și inovare (2014-2020) – Orizont 2020” al Uniunii

22.6.2020   
            
            
               RO
            
            
               Jurnalul Oficial al Uniunii Europene
            
            
               L 199/10
            
         
      ACORD
      sub forma unui schimb de scrisori între Uniunea Europeană și Turcia referitor la modificarea Acordului dintre Uniunea Europeană și Republica Turcia privind participarea Republicii Turcia la „Programul-cadru pentru cercetare și inovare (2014-2020) – Orizont 2020” al Uniunii
      A.   Scrisoare din partea Uniunii Europene
      
      Domnule Ambasador,
      Aș dori să vă mulțumesc pentru scrisoarea dumneavoastră din 18 decembrie 2017 prin care solicitați ca factorul de corecție aplicabil contribuției financiare a Republicii Turcia în temeiul Acordului dintre Uniunea Europeană și Republica Turcia privind participarea Republicii Turcia la „Programul-cadru pentru cercetare și inovare (2014-2020) – Orizont 2020” al Uniunii (denumit în continuare „Acordul de asociere Orizont 2020”) să fie modificat la nivelul 0 pentru exercițiul financiar 2020.
      Modificarea factorului de corecție necesită o modificare a acordului de asociere Orizont 2020, în special a anexei II la acesta. Articolul 7 alineatul (4) din Acordul de asociere Orizont 2020 prevede că acordul nu poate fi modificat decât în scris, cu acordul comun al părților.
      Prin urmare, aș dori să propun ca modificarea factorului de corecție aplicabil contribuției financiare a țării dumneavoastră în temeiul Acordului de asociere Orizont 2020 să se efectueze după cum se menționează în anexa la prezenta scrisoare.
      Dacă această modificare este convenabilă pentru dumneavoastră, aș sugera ca prezenta scrisoare, inclusiv anexa la aceasta și răspunsul dumneavoastră, să constituie o modificare prin acord scris a Acordului de asociere Orizont 2020 dintre Uniunea Europeană și Republica Turcia în sensul articolului 7 alineatul (4) menționat mai sus. Modificarea este aplicabilă, cu titlu provizoriu, începând cu data primirii scrisorii dumneavoastră de răspuns, fără a aduce atingere niciunor alte proceduri interne necesare în țara dumneavoastră înainte ca aceasta să își exprime consimțământul final de a-și asuma obligații în temeiul acestei modificări.
      Cu deosebită considerație,
      
         Redactată la Bruxelles, 7 noiembrie 2019.
         
            
               
            Jean-Eric PAQUET
         
      
      B.   Scrisoare din partea Republicii Turcia
      
      Stimate domnule Paquet,
      Aș dori să vă mulțumesc pentru scrisoarea dumneavoastră din 7 noiembrie 2019 referitoare la modificarea Acordului dintre Uniunea Europeană și Republica Turcia privind participarea Turciei la „Programul-cadru pentru cercetare și inovare (2014-2020) – Orizont 2020” al Uniunii, semnat la 4 iunie 2014.
      În ceea ce privește articolul 7 alineatul (4) din acord, care prevede că „Prezentul acord nu poate fi modificat decât în scris, cu acordul comun al părților”, aș dori să confirm că Turcia este de acord cu modificarea specificată în anexa atașată la scrisoarea dumneavoastră menționată mai sus.
      Confirm primirea scrisorii dumneavoastră și, de asemenea, afirm că acest schimb de scrisori constituie o modificare prin acord scris.
      Cu stimă,
      
         Ankara, 20 decembrie 2019.
         
            
               
            Faruk KAYMAKCI
         
      
   
   
      
         ANEXĂ
         Modificarea anexei II la Acordul dintre Uniunea Europeană și Republica Turcia privind participarea Republicii Turcia la „Programul-cadru pentru cercetare și inovare (2014‐2020) – Orizont 2020” al Uniunii
         Punctul 3 de la titlul I din anexa II la Acordul dintre Uniunea Europeană și Republica Turcia privind participarea Republicii Turcia la „Programul-cadru pentru cercetare și inovare (2014‐2020) – Orizont 2020” al Uniunii se înlocuiește cu textul următor:
         „Pentru a facilita participarea sa la program, contribuția Republicii Turcia va fi pusă în aplicare pentru exercițiile financiare respective prin aplicarea unui factor de corecție după cum urmează:
         
                      
                  
                  
                     Exercițiul financiar 2014: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2015: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2016: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2017: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2018: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2019: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0,14;
                  
               
                      
                  
                  
                     Exercițiul financiar 2020: contribuție în conformitate cu punctul 1 și cu factorul de proporționalitate stabilit în conformitate cu punctul 2, înmulțit cu 0.”